**Nagykanizsa Megyei Jogú Város Önkormányzata Közgyűlésének**

**18/2025. (V. 26.) önkormányzati rendelete**

**Nagykanizsa Megyei Jogú Város Önkormányzata 2024. évi költségvetési zárszámadásáról**

[1] E rendelet célja Nagykanizsa Megyei Jogú Város Önkormányzata 2024. évi költségvetési gazdálkodásáról szóló beszámoló elfogadása, amelynek keretében a 2024. december 31-i állapot szerinti módosított előirányzatok alapján Nagykanizsa Megyei Jogú Város Önkormányzatának Közgyűlése dönt a pénzügyi teljesítések számszaki adatainak elfogadásáról és megállapítja a   
2024. évi költségvetési maradvány összegét.

[2] Nagykanizsa Megyei Jogú Város Önkormányzatának Közgyűlése az Alaptörvény 32. cikk   
(2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva, az államháztartásról szóló   
2011. évi CXCV. törvény 91. § (1) bekezdésében kapott felhatalmazás alapján a 2024. évi költségvetési zárszámadásról a következőket rendeli el:

**1. A rendelet hatálya**

**1. §**

A rendelet hatálya kiterjed Nagykanizsa Megyei Jogú Város Közgyűlésére, annak szerveire és bizottságaira, Nagykanizsa Megyei Jogú Város Önkormányzatára és költségvetési szerveire (a továbbiakban: Önkormányzat). A rendelet alkalmazásakor önkormányzati költségvetési szerv Nagykanizsa Megyei Jogú Város Önkormányzata valamennyi intézménye, beleértve Nagykanizsa Megyei Jogú Város Polgármesteri Hivatalát.

**2. Az Önkormányzat bevételei és kiadásai**

**2. §**

(1) Nagykanizsa Megyei Jogú Város Közgyűlése (a továbbiakban: Közgyűlés) a 2024. évi költségvetésének végrehajtásáról szóló zárszámadást az előterjesztésben és mellékleteiben foglaltaknak megfelelően jóváhagyja.

(2) A Közgyűlés a költségvetési beszámoló **bevételi főösszegét 16 311 691 e Ft-ban**, **kiadási főösszegét 12 757 394 e Ft-ban** állapítja meg.

(3) A Közgyűlés a költségvetési beszámoló költségvetési bevételeinek összegét 12 134 535 e Ft összegben állapítja meg, melyből **működési bevétel 11 912 059 e Ft, felhalmozási bevétel**   
**222 476 e Ft.**

*a)* **Működési bevételen belül:**

*aa)* működési célú támogatások 4 862 809 e Ft

*ab)* közhatalmi bevételek 5 101 799 e Ft

*ac)* működési bevételek 1 939 768 e Ft

*ad)* működési célú átvett pénzeszközök 7 683 e Ft.

*b)* **Felhalmozási bevételeken belül:**

*ba)* felhalmozási célú támogatások 13 566 e Ft

*bb)* felhalmozási bevételek (tárgyieszköz értékesítés, pénzügyi befektetések bevételei)   
170 377 e Ft

*bc)* felhalmozási célú átvett pénzeszközök 38 833 e Ft.

(4) A Közgyűlés az Önkormányzat 2024. évi költségvetési beszámoló költségvetési kiadásainak összegét 12 600 467 e Ft-ban állapítja meg, melyből **működési kiadás 12 070 229 e Ft, felhalmozási kiadás 530 238 e Ft.**

*a)* **Működési kiadáson belül:**

*aa)* költségvetési létszámkeret 383,5 fő

*ab)* személyi juttatások 2 829 203 e Ft

*ac)* munkaadókat terhelő járulékok és szociális hozzájárulási adó 371 429 e Ft

*ad)* dologi kiadások 4 814 610 e Ft

*ae)* ellátottak pénzbeli juttatásai 51 140 e Ft

*af)* működési célú pénzeszköz átadások és kiegészítések 4 003 847 e Ft.

*b)* **Felhalmozási kiadáson belül:**

*ba)* beruházások 301 441 e Ft

*bb)* felújítások 194 044 e Ft

*bc)* felhalmozási célú pénzeszköz átadások és kiegészítések 34 753 e Ft.

(5) A Közgyűlés az Önkormányzat költségvetési egyenlegét -465 932 e Ft-ban állapítja meg, melyből működési hiány 158 170 e Ft, felhalmozási hiány 307 762 e Ft.

(6) A Közgyűlés az Önkormányzat **finanszírozási egyenlegét 4 020 229 e Ft-ban** állapítja meg melyből

*a)* **finanszírozási bevételek összege 4 177 156 e Ft**, ezen belül

*aa)* az önkormányzat maradványát 4 016 234 e Ft-ban állapítja meg, melyből működési célú maradvány 2 992 021 e Ft, fejlesztési célú maradvány 1 024 213 e Ft,

*ab)* államháztartáson belüli megelőlegezések 160 922 e Ft,

*ac)* hitelfelvétel 0 e Ft,

*ad)* belföldi értékpapírok (értékpapírok beváltása) 0 e Ft,

*b)* **finanszírozási kiadások összege 156 927 e Ft**, amelyből 140 888 e Ft-ot a 2024. évi önkormányzati feladatokra kapott előleg, 16 039 e Ft-ot a TB és CST ellátások megelőlegezésének visszafizetésére használt fel. A 2024. évi hitel törlesztés összege 0 e Ft.

(7) A Közgyűlés a zárszámadás bevételi és kiadási főösszegeit az (1/1. melléklet), a költségvetési szervek bevételeit forrásonként (1/2, 1/3, 1/4, 1/5, 1/6, 1/6/a, 1/7, 1/8. melléklet) a működési és fenntartási kiadásokat költségvetési szervenként, intézményen belül kiemelt előirányzatonként részletezve (1/9, 1/10, 1/11, 1/11a, 1/12, 1/13, 1/17. melléklet) a felújítási kiadásokat célonként   
(1/15. melléklet) felhalmozási kiadásokat feladatonként (1/14, 1/14.a, 1/16. melléklet) az éves létszámot költségvetési szervenként (1/11, 1/11/a, 1/17. melléklet) határozza meg.

(8) Nagykanizsa Megyei Jogú Város Önkormányzata

*a)* összevont költségvetési mérlegét és annak mellékleteit az 1. melléklet;

*b)* előirányzat felhasználási - likviditási egyensúlyát a 2. melléklet;

*c)* adósságot keletkeztető ügyleteinek megkötését szükségessé tevő fejlesztési céljait a   
3. melléklet;

*d)* több éves kihatással járó feladatainak teljesülését éves bontásban a 4. melléklet;

*e)* közvetett támogatásait az 5. melléklet;

*f)* állami hozzájárulásának jogcímeit és összegeit a 6. melléklet;

*g)* szociálpolitikai, egészségügyi feladatainak kiadásait a 7. melléklet;

*h)* Európai Uniós projektjeit a 8. melléklet;

*i)* saját bevételeit a Magyarország gazdasági stabilitásáról szóló 2011. évi CXCIV. törvény (a továbbiakban: Gst.) 45. § (1) bekezdése szerint a 9. melléklet;

*j)* hitel- és kötvény állományát hitelezők, lejárat és eszközök szerinti bontásban a 10. melléklet;

*k)* a Gst. 10. § (1) bekezdése szerinti kezességekből fennálló kötelezettségekre vonatkozó kimutatás a 11. melléklet;

*l)* vagyonkimutatását a 12. melléklet;

*m)* tulajdonában álló gazdálkodó szervezetek működéséből származó kötelezettségeit, részesedéseinek alakulását a 13. melléklet;

*n)* és intézményei 2024. évi költségvetési maradványát a 14. melléklet mutatja be és az abban foglaltakat a Közgyűlés a mellékletek szerint fogadja el.

(9) A Közgyűlés az Önkormányzat 2024. december 31-i állapot szerinti kötelezettségekkel csökkentett vagyonát a 12. mellékletben részletezett mérlegadatok alapján 76 585 454 e Ft-ban állapítja meg.

**3. Az Önkormányzat maradványa**

**3. §**

A Közgyűlés Nagykanizsa Megyei Jogú Város Önkormányzata és költségvetési szerveinek   
2024. évi maradványát 3 554 294 e Ft-ban állapítja meg a 14. mellékletben foglaltaknak megfelelően.

**4. Záró rendelkezések**

**4. §**

Ez a rendelet a kihirdetését követő napon lép hatályba.

Nagykanizsa, 2025. május 22.

|  |  |
| --- | --- |
| Dr. Gyergyák Krisztina **jegyző** | **Horváth Jácint**  **polgármester** |
|  |  |

Kihirdetés napja: 2025. május 26.

**Dr. Gyergyák Krisztina**

**jegyző**